Irene (imperatrix Trapezuntina)
Irene Palaeologina (Graece Εἰρήνη Παλαιολογίνα; nata anno circiter 1315; mortua post annum 1341) fuit imperatoris Byzantini Andronici III filia notha. Anno 1335 Basilius, imperator Trapezuntinus, eam in matrimonium duxit, sed mox reiecit aliamque mulierem duxit. Irene Basilium die 6 Aprilis 1340 venenis interficere iussit ac ipsa imperatrix Trapezuntina facta est. Die 17 Iulii 1341 autem ab imperio deiecta est Constantinopolinque refugit.